ระทึก ไฟไหม้เรือดำน้ำพลังนิวเคลียร์รัสเซีย ยันไม่มีรังสีรั่วไหล
สำนักข่าวต่างประเทศรายงานว่า ในวันอังคารที่ 7 เม.ย. เกิดเหตุเพลิงไหม้ภายในเรือดำน้ำพลังงานนิวเคลียร์ ออร์เรล เค-266 ซึ่งจอดเทียบท่าอยู่ที่อู่ซ่อมเรือ ซีออซดอชกา ในแคว้นอาร์คันเกลสค์ ทางเหนือของประเทศรัสเซีย แต่ไม่มีผู้เสียชีวิตหรือบาดเจ็บ รวมถึงไม่มีความเสี่ยงเกิดผลกระทบทางนิวเคลียร์ด้วย,บริษัทต่อเรือ ยูไนเต็ด ชิพบิวดิง คอมพานี ยืนยันว่าเหตุเพลิงไหม้ดังกล่าวเกิดขึ้นจริง แต่ไม่มีผู้ใดได้รับบาดเจ็บ ขณะที่เตาปฏิกรณ์นิวเคลียร์ของเรือดำน้ำถูกปิดลงตั้งแต่ก่อนเกิดเหตุนานแล้ว ด้านโฆษกของอู่ซ่อมเรือระบุว่า เจ้าหน้าที่นำเชื้อเพลิงนิวเคลียร์ออกจากเรือดำน้ำลำนี้แล้วตั้งแต่ปี 2013 ก่อนที่การซ่อมแซมจะเริ่มขึ้น นอกจากนี้ ยังไม่มีอาวุธติดตั้งอยู่ในเรือดำน้ำลำนี้ด้วย,ต่อมาในช่วงบ่ายวันเดียวกัน มีรายงานว่า เจ้าหน้าที่ดับเพลิงสามารถควบคุมเหตุเพลิงไหม้ได้แล้ว โดยโฆษกคนเดิมกล่าวว่า เหตุไฟไหม้ถูกจำกัดในอยู่ในพื้นที่เฉพาะส่วนแล้ว และไม่มีความเสี่ยงต่อประชาชนหรือต่อสิ่งแวดล้อม,ทั้งนี้ สาเหตุของเพลิงไหม้เชื่อว่าเกิดจากการเชื่อมยึดภายในเรือดำน้ำ ขณะที่แหล่งข่าวรายหนึ่งเปิดเผยต่อสำนักข่าว อาร์ไอเอ โนวอสติ ของรัสเซียว่า ไฟไหม้ส่งผลกระทบต่อพื้นที่ประมาณ 20 ตร.ม. และฉนวนกั้นระหว่างตัวเรือของเรือดำน้ำถูกไฟไหม้,อนึ่ง รัสเซียเคยเผชิญเหตุไฟไหม้เรือดำน้ำนิวเคลียร์ในลักษณะคล้ายกันเมื่อเดือน ธ.ค. 2011 เมื่อเรือดำน้ำ เค-84 เยคาเทอรินเบิร์ก ชั้น เดลตา โฟร์ธ (delta IV) เกิดไฟไหม้เพราะงานเชื่อมยึดภายในเรือ โดยไฟไหม้ติดต่อกันนานถึง 20 ชั่วโมง มีผู้ได้รับบาดเจ็บจากการสูดควันพิษ 9 คน.
เกิดเหตุเพลิงไหม้ภายในเรือดำน้ำพลังงานนิวเคลียร์ของประเทศรัสเซีย แต่ไม่ผู้เสียชีวิตหรือบาดเจ็บ รวมถึงไม่มีความเสี่ยงเกิดผลกระทบทางนิวเคลียร์
ไฟไหม้,เรือดำน้ำ,พลังงานนิวเคลียร์,ออร์เรล เค-266,อู่ซ่อมเรือ,แคว้นอาร์คันเกลสค์,รัสเซีย,นิวเคลียร์,กัมมันตภาพรังสี,บริษัทต่อเรือ,ยูไนเต็ด ชิพบิวดิง คอมพานี,เตาปฏิกรณ์นิวเคลียร์,ข่าว,ข่าวต่างประเทศ,ไทยรัฐออนไลน์,ไฟไหม้เรือ,กัมมันตรังสี